# Il-Ġurnal Uffiċjali C 472A/23 t

| | ISSN 1977-0987 |
| --- | --- |
| Il-Ġurnal Uffiċjali
  tal-Unjoni Ewropea | C 472A |
| | |
| Edizzjoni bil-Malti | Informazzjoni u Avviżi | Volum 6423 ta' Novembru 2021 |

ISSN 1977-0987

Il-Ġurnal Uffiċjali

tal-Unjoni Ewropea

C 472A

Edizzjoni bil-Malti

Informazzjoni u Avviżi

Volum 6423 ta' Novembru 2021

---

| Werrej | Paġna |
| --- | --- |
| | V   Avviżi |
| | PROĊEDURI AMMINISTRATTIVI |
| | Uffiċċju tal-Proprjetà Intellettwali tal-Unjoni Ewropea |
| 2021/C 472 A/01 | Avviż ta’ pożizzjoni vakanti — Membru tal-Bord tal-Appell (EXT/21/109/AD 11/BOA) | 1 |

Werrej

Paġna

V   Avviżi

PROĊEDURI AMMINISTRATTIVI

Uffiċċju tal-Proprjetà Intellettwali tal-Unjoni Ewropea

2021/C 472 A/01

Avviż ta’ pożizzjoni vakanti — Membru tal-Bord tal-Appell (EXT/21/109/AD 11/BOA)

1

---

| MT | |
| --- | --- |

MT

---

V Avviżi

PROĊEDURI AMMINISTRATTIVI

Uffiċċju tal-Proprjetà Intellettwali tal-Unjoni Ewropea

| 23.11.2021 | MT | Il-Ġurnal Uffiċjali tal-Unjoni Ewropea | CA 472/1 |
| --- | --- | --- | --- |

23.11.2021

MT

Il-Ġurnal Uffiċjali tal-Unjoni Ewropea

CA 472/1

---

AVVIŻ TA’ POŻIZZJONI VAKANTI

Membru tal-Bord tal-Appell (EXT/21/109/AD 11/BOA)

(2021/C 472 A/01)

L-Uffiċċju tal-Proprjetà Intellettwali tal-Unjoni Ewropea (EUIPO), “l-Uffiċċju”, qiegħed ifittex kandidati biex jimlew żewġ karigi ta’ Membru tal-Bordijiet tal-Appell tal-Uffiċċju.

| Titolu tal-Impjieg | MEMBRU TA’ BORD TAL-APPELL |
| --- | --- |
| Grupp ta' funzjonijiet/grad | AD 11 |
| Tip ta’ kuntratt | Aġent Temporanju |
| Referenza | EXT/21/109/AD 11/BOA — Membru |
| Data ta’ skadenza għall-applikazzjonijiet | l-4 ta’ Jannar 2022 nofsillejl ħin ta’ Alicante (CET) |
| Post tal-impjieg | Alicante, SPANJA |
| Data prevista għal meta tibda l-kariga | Sa mill-1 ta’ Lulju 2022 |

Titolu tal-Impjieg

MEMBRU TA’ BORD TAL-APPELL

Grupp ta' funzjonijiet/grad

AD 11

Tip ta’ kuntratt

Aġent Temporanju

Referenza

EXT/21/109/AD 11/BOA — Membru

Data ta’ skadenza għall-applikazzjonijiet

l-4 ta’ Jannar 2022 nofsillejl ħin ta’ Alicante (CET)

Post tal-impjieg

Alicante, SPANJA

Data prevista għal meta tibda l-kariga

Sa mill-1 ta’ Lulju 2022

1.   SFOND

Sfond storiku u legali

L-Uffiċċju ġie stabbilit permezz tar-Regolament tal-Kunsill (KE) Nru 40/94 (1) (issa r-Regolament (UE) 2017/1001 tal-Parlament Ewropew u tal-Kunsill (2) bħala aġenzija deċentralizzata tal-Unjoni Ewropea (“UE”) biex toffri protezzjoni għad-drittijiet tal-proprjetà intellettwali lin-negozji u lill-innovaturi fl-UE kollha u lil hinn minnha. Ir-Regolament tal-Kunsill (KE) Nru 6/2002 (3) ħoloq id-disinn Komunitarju rreġistrat li huwa ġestit ukoll mill-Uffiċċju, u aktar tard, ir-Regolament (UE) Nru 386/2012 tal-Parlament Ewropew u tal-Kunsill (4) inkariga lill-Uffiċċju bl-Osservatorju Ewropew dwar il-Ksur tad-Drittijiet tal-Proprjetà Intellettwali.

Mit-twaqqif tiegħu fl-1994 l-Uffiċċju kien ibbażat f’Alicante, Spanja, fejn jiġġestixxi r-reġistrazzjoni tat-trademark tal-UE u d-disinn Komunitarju rreġistrat, li huma validi fl-UE kollha. Ix-xogħol fil-livell tal-UE jestendi wkoll għall-konverġenza tal-għodda u l-prattiki f’kooperazzjoni mas-sħab f’uffiċċji tal-proprjetà intellettwali nazzjonali u reġjonali fl-UE kollha, l-utenti u sħab istituzzjonali oħrajn. Flimkien, dawn l-uffiċċji jikkostitwixxu n-Network tal-Proprjetà Intellettwali tal-Unjoni Ewropea (EUIPN), u jaħdmu flimkien biex joffru lill-utenti esperjenza ta’ reġistrazzjoni konsistenti, kemm nazzjonali kif ukoll f’livell tal-UE.

Il-lingwi tal-Uffiċċju huma l-Ingliż, il-Franċiż, il-Ġermaniż, it-Taljan u l-Ispanjol. Madankollu, ċerti proċeduri jistgħu jsiru b’lingwi uffiċjali oħra tal-Unjoni Ewropea.

Governanza, ġestjoni u struttura tal-EUIPO

L-istruttura tal-governanza tal-EUIPO tikkonsisti mill-Bord tat-Tmexxija u l-Kumitat tal-Baġit, li kull wieħed minnhom huwa magħmul minn rappreżentant minn kull Stat Membru, żewġ rappreżentanti mill-Kummissjoni Ewropea u rappreżentant mill-Parlament Ewropew. L-EUIPO jgawdi awtonomija legali, amministrattiva u finanzjarja.

Il-Kunsill jiddeċiedi dwar il-ħatra tad-Direttur Eżekuttiv, id-Deputat(i) Direttur(i) Eżekuttiv(i), u l-President u l-Persuni li Jippresiedu l-Bordijiet tal-Appell minn lista tal-kandidati proposti mill-Bord tat-Tmexxija. Il-Bord tat-Tmexxija huwa responsabbli mill-għażla u l-ħatra tal-Membri tal-Bordijiet tal-Appell.

Id-Direttur Eżekuttiv huwa r-rappreżentant legali tal-Uffiċċju u huwa responsabbli għall-ġestjoni tiegħu, peress li jagħti rendikont lill-Bord tat-Tmexxija u l-Kumitat tal-Baġit. Id-Direttur Eżekuttiv huwa megħjun minn Deputat Direttur Eżekuttiv wieħed jew aktar.

Il-baġit tal-Uffiċċju għall-2021 huwa madwar EUR 504 miljun u n-numru tal-karigi fit-tabella tal-persunal huwa 925.

L-EUIPO huwa organizzat f’diversi dipartimenti funzjonali, b’kull wieħed minnhom jirrapporta għand id-Direttur Eżekuttiv u/jew għand id-Deputat Direttur Eżekuttiv.

Għalkemm huma integrati fis-sistemi amministrattivi u maniġerjali tal-Uffiċċju, il-Bordijiet tal-Appell ġew stabbiliti skont l-EUTMR bħala unità separata fi ħdan l-Uffiċċju sabiex jipprovdu rieżami indipendenti tad-deċiżjonijiet tal-Uffiċċju, u b’hekk aktar appelli jkunu possibbli fil-Qrati tal-UE fil-Lussemburgu.

Il-Bordijiet tal-Appell bħalissa jikkonsistu minn President wieħed, erba’ persuni li jippresiedu u sittax-il Membru megħjunin minn persunal ġuridiku u amministrattiv. Il-President tal-Bordijiet tal-Appell, il-Presidenti u l-membri jitqiegħdu taħt l-awtorità tal-Bord tat-Tmexxija tal-Uffiċċju. Aktar minn 100 membru tal-persunal jaħdmu fil-Bordijiet tal-Appell, inkluż ir-Reġistru, is-Servizz ta’ Appoġġ, tal-Għarfien u tal-Informazzjoni, is-Servizz ta’ Soluzzjoni Alternattiva għat-Tilwim u s-Servizz tal-Litigazzjoni.

Fl-2020, ġew ippreżentati 2 479 appell u nħarġu 2 561 deċiżjoni. Il-President tal-Bordijiet tal-Appell jippresjiedi l-Presidju tal-Bordijiet tal-Appell, li hu responsabbli biex jistabbilixxi r-regoli u jorganizza x-xogħol tal-Bordijiet, jimplimenta d-deċiżjonijiet li jittieħdu u jalloka l-każijiet lill-Bord. Kull Bord tal-Appell jiġi presedut minn President. Il-President tal-Bordijiet tal-Appell jippresiedi wkoll il-Bord Suprem.

Għal aktar informazzjoni jekk jogħġbok ikkonsulta s-sit web li ġej:

https://euipo.europa.eu/ohimportal/mt/home

2.   DMIRIJIET

Membru ta’ Bord tal-Appell tal-EUIPO ser ikun mistenni jirrieżamina każijiet u jħejji deċiżjonijiet dwar appelli kontra deċiżjonijiet tal-prim istanza tal-Uffiċċju (eżaminazzjoni, oppożizzjoni, kanċellazzjoni ta’ trademark jew disinn u invalidità ta’ disinn).

Id-deċiżjonijiet tal-Bordijiet tal-Appell jittieħdu minn tliet Membri, li mill-anqas tnejn minnhom għandhom ikunu legalment kwalifikati. F’ċerti każijiet speċifiċi, id-deċiżjonijiet għandhom jittieħdu mill-Bord Suprem li jkun ippresedut mill-President tal-Bordijiet tal-Appell jew minn Membru wieħed, li għandu jkun ikkwalifikat legalment. Il-President tal-Bordijiet tal-Appell u l-Persuni li Jippresiedu, kif ukoll il-Membri tal-Bordijiet tal-Appell għandhom ikunu indipendenti. Fid-deċiżjonijiet tagħhom, dawn ma għandhomx ikunu limitati minn kwalunkwe struzzjoni.

Skont id-deċiżjonijiet meħuda mill-Presidju tal-Bordijiet tal-Appell, il-Membri jistgħu jinħatru għal Bord tal-Appell wieħed jew għal diversi.

Soġġett għar-regoli stabbiliti kull sena mill-Presidju tal-Bordijiet tal-Appell għall-organizzazzjoni tal-ħidma tal-Bordijiet, kull Membru tal-Bordijiet tal-Appell huwa mistenni jħejji madwar 130 abbozz ta’ deċiżjoni kull sena u jipparteċipa bħala membru terz fit-teħid tad-deċiżjonijiet ta’ madwar 200 każ ieħor.

Sabiex iwettaq il-kompiti tiegħu jew tagħha, Membru jiġi pprovdut b’appoġġ mill-persunal legali u amministrattiv.

Il-Membri jistgħu jintalbu wkoll jagħtu lectures, jipparteċipaw f’konferenzi u jieħdu sehem fl-attivitajiet tas-Servizz ta’ Soluzzjoni Alternattiva għat-Tilwim.

3.   KRITERJI TA’ ELIĠIBBILTÀ

Sabiex il-kandidati jkunu ammissibbli għal din il-proċedura tal-għażla, huwa għandhom jissodisfaw il-kundizzjonijiet kollha li ġejjin sa mhux aktar tard mid-data tal-iskadenza għas-sottomissjoni tal-applikazzjonijiet:

Kundizzjonijiet ġenerali (5)

| — | Ikunu ċittadini ta’ wieħed mill-Istati Membri tal-Unjoni Ewropea u jgawdu d-drittijiet sħaħ bħala ċittadini; |
| --- | --- |

—

Ikunu ċittadini ta’ wieħed mill-Istati Membri tal-Unjoni Ewropea u jgawdu d-drittijiet sħaħ bħala ċittadini;

| — | Ikunu jissodisfaw kwalunkwe obbligu impost mil-liġijiet dwar is-servizz militari; |
| --- | --- |

—

Ikunu jissodisfaw kwalunkwe obbligu impost mil-liġijiet dwar is-servizz militari;

| — | Jissodisfaw ir-rekwiżiti tal-karattru (6) fir-rigward tal-adegwatezza għat-twettiq tad-dmirijiet involuti; |
| --- | --- |

—

Jissodisfaw ir-rekwiżiti tal-karattru (6) fir-rigward tal-adegwatezza għat-twettiq tad-dmirijiet involuti;

| — | Ikunu fiżikament b’saħħithom sabiex iwettqu d-dmirijiet. |
| --- | --- |

—

Ikunu fiżikament b’saħħithom sabiex iwettqu d-dmirijiet.

| — | Ikunu jistgħu jtemmu mandat sħiħ ta’ 5 snin mid-data mistennija għall-bidu tal-qadi tad-dmirijiethom, qabel ma jilħqu l-età tal-irtirar li hija fl-aħħar tax-xahar li fih il-kandidat jagħlaq 66 sena (7). Id-data mistennija għall-bidu tal-qadi tad-dmirijiet hija mill-1 ta’ Lulju 2022. |
| --- | --- |

—

Ikunu jistgħu jtemmu mandat sħiħ ta’ 5 snin mid-data mistennija għall-bidu tal-qadi tad-dmirijiethom, qabel ma jilħqu l-età tal-irtirar li hija fl-aħħar tax-xahar li fih il-kandidat jagħlaq 66 sena (7). Id-data mistennija għall-bidu tal-qadi tad-dmirijiet hija mill-1 ta’ Lulju 2022.

Edukazzjoni

| — | Ikollhom livell ta’ edukazzjoni li jikkorrispondi għal studji universitarji mitmuma attestati b’diploma, meta l-perjodu normali tal-edukazzjoni universitarja jkun ta’ erba’ snin jew iktar;
  jew |
| --- | --- |

—

Ikollhom livell ta’ edukazzjoni li jikkorrispondi għal studji universitarji mitmuma attestati b’diploma, meta l-perjodu normali tal-edukazzjoni universitarja jkun ta’ erba’ snin jew iktar;

jew

| — | Ikollhom livell ta’ edukazzjoni li jikkorrispondi għal studji universitarji mitmuma attestati b’diploma u esperjenza professjonali ta’ mill-inqas sena meta l-perjodu normali tal-edukazzjoni universitarja jkun ta’ mill-inqas tliet snin. |
| --- | --- |

—

Ikollhom livell ta’ edukazzjoni li jikkorrispondi għal studji universitarji mitmuma attestati b’diploma u esperjenza professjonali ta’ mill-inqas sena meta l-perjodu normali tal-edukazzjoni universitarja jkun ta’ mill-inqas tliet snin.

Esperjenza professjonali (8)

| — | Ikollhom sad-data tal-iskadenza għas-sottomissjoni tal-applikazzjonijiet minimu ta’ 15-il sena esperjenza professjonali (16-il sena kemm-il darba jkollhom lawrja ta’ tliet snin) miksuba wara d-data tal-lawrja rilevanti. |
| --- | --- |

—

Ikollhom sad-data tal-iskadenza għas-sottomissjoni tal-applikazzjonijiet minimu ta’ 15-il sena esperjenza professjonali (16-il sena kemm-il darba jkollhom lawrja ta’ tliet snin) miksuba wara d-data tal-lawrja rilevanti.

Minn dawn il-15-il sena ta’ esperjenza professjonali:

| — | mill-inqas 10 snin għandhom ikunu fil-qasam tal-proprjetà intellettwali, li minnhom |
| --- | --- |

—

mill-inqas 10 snin għandhom ikunu fil-qasam tal-proprjetà intellettwali, li minnhom

| — | mill-inqas ħames snin għandhom ikunu fil-qasam tat-trademarks u/jew tad-disinni. |
| --- | --- |

—

mill-inqas ħames snin għandhom ikunu fil-qasam tat-trademarks u/jew tad-disinni.

Ħiliet lingwistiċi

| — | Ikollhom għarfien tajjeb ta’ waħda mil-lingwi uffiċjali tal-Unjoni Ewropea (livell minimu C1) — Lingwa 1 |
| --- | --- |

—

Ikollhom għarfien tajjeb ta’ waħda mil-lingwi uffiċjali tal-Unjoni Ewropea (livell minimu C1) — Lingwa 1

| — | Ikollhom għarfien sodisfaċenti ta’ waħda mil-lingwi tal-Uffiċċju (livell minimu B2) sal-limitu meħtieġ għat-twettiq tad-dmirijiet – Lingwa 2 (9) |
| --- | --- |

—

Ikollhom għarfien sodisfaċenti ta’ waħda mil-lingwi tal-Uffiċċju (livell minimu B2) sal-limitu meħtieġ għat-twettiq tad-dmirijiet – Lingwa 2 (9)

Il-ħames lingwi tal-Uffiċċju huma l-Ingliż (EN), il-Franċiż (FR), il-Ġermaniż (DE), it-Taljan (IT) u l-Ispanjol (ES). Il-livelli jikkorrispondu għall-Qafas Komuni Ewropew ta’ Referenza għal-Lingwi.

4.   KRITERJI TAL-GĦAŻLA/ VANTAĠĠI

Sabiex jintgħażlu l-kandidati l-aktar ikkwalifikati għall-intervista, ser jintużaw il-kriterji li ġejjin u ser jiġu vvalutati b’mod individwali:

| a) | Esperjenza professjonali:






  — | Esperjenza murija fl-indirizzar ta’ każijiet legali u/jew attivitajiet ekwivalenti, b’mod partikolari fil-kuntest ta’ fajls tal-proprjetà intellettwali, u notevolment, tradmarks u disinji tal-UE; |
| --- | --- | --- |

a)

Esperjenza professjonali:

—

Esperjenza murija fl-indirizzar ta’ każijiet legali u/jew attivitajiet ekwivalenti, b’mod partikolari fil-kuntest ta’ fajls tal-proprjetà intellettwali, u notevolment, tradmarks u disinji tal-UE;

| — | Esperjenza murija f’attivitajiet ġudizzjarji u/jew ta’ litigazzjoni, inkluż it-tħejjija u/jew is-segwitu tal-każijiet tal-qorti; |
| --- | --- |

—

Esperjenza murija f’attivitajiet ġudizzjarji u/jew ta’ litigazzjoni, inkluż it-tħejjija u/jew is-segwitu tal-każijiet tal-qorti;

| — | Esperjenza murija f’entitajiet u/jew korpi tal-Proprjetà Intellettwali, inkluż fi ħdan l-istituzzjonijiet u l-aġenziji tal-UE, Uffiċċji tal-Proprjetà Intellettwali Nazzjonali u/jew organizzazzjonijiet u/jew kumpaniji tal-Proprjetà Intellettwali. |
| --- | --- |

—

Esperjenza murija f’entitajiet u/jew korpi tal-Proprjetà Intellettwali, inkluż fi ħdan l-istituzzjonijiet u l-aġenziji tal-UE, Uffiċċji tal-Proprjetà Intellettwali Nazzjonali u/jew organizzazzjonijiet u/jew kumpaniji tal-Proprjetà Intellettwali.

| b) | Għarfien tekniku speċifiku:






  — | Għarfien tajjeb ħafna tal-leġiżlazzjoni dwar il-Proprjetà Intellettwali u l-każistika, b’mod partikolari dwar it-trademarks u d-disinni tal-UE; |
| --- | --- | --- |

b)

Għarfien tekniku speċifiku:

—

Għarfien tajjeb ħafna tal-leġiżlazzjoni dwar il-Proprjetà Intellettwali u l-każistika, b’mod partikolari dwar it-trademarks u d-disinni tal-UE;

| — | Għarfien tajjeb ħafna tal-ambjent tal-Proprjetà Intellettwali Ewropew, inkluż il-kwistjonijiet ta’ falsifikazzjoni u ksur; |
| --- | --- |

—

Għarfien tajjeb ħafna tal-ambjent tal-Proprjetà Intellettwali Ewropew, inkluż il-kwistjonijiet ta’ falsifikazzjoni u ksur;

| — | Għarfien tal-liġijiet, il-politiċi, il-qafas istituzzjonali u l-proċeduri ġenerali tal-UE. |
| --- | --- |

—

Għarfien tal-liġijiet, il-politiċi, il-qafas istituzzjonali u l-proċeduri ġenerali tal-UE.

| c) | Ħiliet lingwistiċi:






  — | Esperjenza professjonali ta’ ħidma f’lingwa li mhijiex il-lingwa materna tal-kandidat; |
| --- | --- | --- |

c)

Ħiliet lingwistiċi:

—

Esperjenza professjonali ta’ ħidma f’lingwa li mhijiex il-lingwa materna tal-kandidat;

| — | Għarfien profond tal-Ingliż jew tal-Ġermaniż (livell minimu C1) li jista’ jkun waħda mil-lingwi meħtieġa skont il-kriterji ta’ eliġibbiltà kif imsemmija taħt il-punt 3; |
| --- | --- |

—

Għarfien profond tal-Ingliż jew tal-Ġermaniż (livell minimu C1) li jista’ jkun waħda mil-lingwi meħtieġa skont il-kriterji ta’ eliġibbiltà kif imsemmija taħt il-punt 3;

| — | Għarfien profond ta’ kwalunkwe lingwa oħra tal-Uffiċċju (EN, FR, DE, IT, ES) (livell minimu C1) barra l-lingwi msemmija taħt il-punt 3 ta’ dan l-avviż ta’ pożizzjoni vakanti; |
| --- | --- |

—

Għarfien profond ta’ kwalunkwe lingwa oħra tal-Uffiċċju (EN, FR, DE, IT, ES) (livell minimu C1) barra l-lingwi msemmija taħt il-punt 3 ta’ dan l-avviż ta’ pożizzjoni vakanti;

| d) | Esperjenza u ħiliet oħra:






  — | Kapaċità murija ta' ħidma f’ambjent multikulturali u/jew internazzjonali |
| --- | --- | --- |

d)

Esperjenza u ħiliet oħra:

—

Kapaċità murija ta' ħidma f’ambjent multikulturali u/jew internazzjonali

| e) | Edukazzjoni:






  — | Kwalifika legali (Lawrja mill-università jew lawrja postgradwatorja fil-liġi, bħal-LL.M. jew ekwivalenti). |
| --- | --- | --- |

e)

Edukazzjoni:

—

Kwalifika legali (Lawrja mill-università jew lawrja postgradwatorja fil-liġi, bħal-LL.M. jew ekwivalenti).

Minbarra l-kriterji ta' hawn fuq, il-kandidati mistiedna għall-intervista ser jiġu vvalutati wkoll għar-rekwiżiti li ġejjin:

| f) | Kompetenzi, b’mod partikolari:






  — | Komunikazzjoni: jikkomunikaw b’mod ċar u preċiż kemm bil-kliem kif ukoll bil-kitba; |
| --- | --- | --- |

f)

Kompetenzi, b’mod partikolari:

—

Komunikazzjoni: jikkomunikaw b’mod ċar u preċiż kemm bil-kliem kif ukoll bil-kitba;

| — | Analiżi u soluzzjoni tal-problemi: jidentifikaw il-fatti kritiċi fi kwistjonijiet kumplessi u jiżviluppaw soluzzjonijiet kreattivi u prattiċi; |
| --- | --- |

—

Analiżi u soluzzjoni tal-problemi: jidentifikaw il-fatti kritiċi fi kwistjonijiet kumplessi u jiżviluppaw soluzzjonijiet kreattivi u prattiċi;

| — | Ħidma mal-oħrajn: jaħdmu b’mod kooperattiv ma’ oħrajn f’timijiet u bejn konfini organizzattivi u jirrispettaw id-differenzi bejn in-nies; joħolqu sens ta’ spirtu ta’ tim billi jħeġġu miri kondiviżi u skambju ta’ għarfien u esperjenza; |
| --- | --- |

—

Ħidma mal-oħrajn: jaħdmu b’mod kooperattiv ma’ oħrajn f’timijiet u bejn konfini organizzattivi u jirrispettaw id-differenzi bejn in-nies; joħolqu sens ta’ spirtu ta’ tim billi jħeġġu miri kondiviżi u skambju ta’ għarfien u esperjenza;

| — | Tagħlim u żvilupp: jiżviluppaw u jtejbu l-ħiliet personali u l-għarfien tal-organizzazzjoni u tal-ambjent tagħha; jimpenjaw ruħhom li jħarrġu lill-oħrajn, jikkondividu l-għarfien, u jtejbu b’mod sistematiku l-metodi ta’ ħidma; |
| --- | --- |

—

Tagħlim u żvilupp: jiżviluppaw u jtejbu l-ħiliet personali u l-għarfien tal-organizzazzjoni u tal-ambjent tagħha; jimpenjaw ruħhom li jħarrġu lill-oħrajn, jikkondividu l-għarfien, u jtejbu b’mod sistematiku l-metodi ta’ ħidma;

| — | Prijoritizzazzjoni u organizzazzjoni: il-kapaċità li jipprijoritizzaw il-kompiti l-aktar importanti, jaħdmu b’mod flessibbli u jorganizzaw l-ammont ta’ xogħol tagħhom u tal-oħrajn b’mod effiċjenti; |
| --- | --- |

—

Prijoritizzazzjoni u organizzazzjoni: il-kapaċità li jipprijoritizzaw il-kompiti l-aktar importanti, jaħdmu b’mod flessibbli u jorganizzaw l-ammont ta’ xogħol tagħhom u tal-oħrajn b’mod effiċjenti;

| — | Kwalità u riżultati: jieħdu responsabbiltà personali u inizjattiva biex jipprovdu xogħol ta’ standard ta’ kwalità għolja skont proċeduri stabbiliti; juru orjentazzjoni ċara lejn il-klijenti (interna u esterna); jibnu proċessi sistematiċi u metodiċi fil-proġetti u fil-ħidma tagħhom stess u tat-tim tagħhom; |
| --- | --- |

—

Kwalità u riżultati: jieħdu responsabbiltà personali u inizjattiva biex jipprovdu xogħol ta’ standard ta’ kwalità għolja skont proċeduri stabbiliti; juru orjentazzjoni ċara lejn il-klijenti (interna u esterna); jibnu proċessi sistematiċi u metodiċi fil-proġetti u fil-ħidma tagħhom stess u tat-tim tagħhom;

| — | Reżiljenza: jibqgħu effettivi taħt il-pressjoni tax-xogħol, ikunu flessibbli u jadattaw għal ambjent tax-xogħol li dejjem jinbidel; iħeġġu lill-oħrajn sabiex jagħmlu l-istess u jaġġustaw l-approċċ personali tagħhom u tat-tim sabiex iħaddnu ċ-ċirkostanzi li dejjem jinbidlu; |
| --- | --- |

—

Reżiljenza: jibqgħu effettivi taħt il-pressjoni tax-xogħol, ikunu flessibbli u jadattaw għal ambjent tax-xogħol li dejjem jinbidel; iħeġġu lill-oħrajn sabiex jagħmlu l-istess u jaġġustaw l-approċċ personali tagħhom u tat-tim sabiex iħaddnu ċ-ċirkostanzi li dejjem jinbidlu;

| — | Tmexxija: imexxu u jiġġestixxu n-nies u t-timijiet biex jiksbu r-riżultati. |
| --- | --- |

—

Tmexxija: imexxu u jiġġestixxu n-nies u t-timijiet biex jiksbu r-riżultati.

5.   PROĊEDURA TAL-GĦAŻLA

Ġenerali

Il-proċedura tal-għażla ser titwettaq skont il-kontroll tal-Bord tat-Tmexxija tal-Uffiċċju.

Xogħol preliminari

Sottokumitat Preparatorju maħtur mill-Bord tat-Tmexxija ser iwettaq evalwazzjoni preliminari tal-applikazzjonijiet u ser jagħmel intervisti lill-kandidati li huma l-aktar ikkwalifikati.

Il-kandidati ammissibbli li l-applikazzjonijiet tagħhom ikunu fost l-aktar kwalifikati, b’konformità mal-kriterji tal-għażla dettaljati fil-punt 4, jistgħu jiġu kkuntattjati biex jivverifikaw il-ħiliet lingwistiċi tagħhom, kif ukoll biex jagħtu evidenza tal-esperjenza professjonali tagħhom u/jew ta’ ħiliet, għarfien u kompetenzi oħra. Il-kandidati li jiġu kkuntattjati matul il-fażi ta’ qabel l-għażla mhux neċessarjament ser ikunu intitolati li jiġu mistiedna għal intervista; tali kuntatt jista’ jintuża bħala wieħed mill-passi fl-għażla tal-kandidati l-aktar adegwati li għandhom jiġu mistiedna għal intervista.

Is-Sottokumitat Preparatorju ser jinforma lill-kandidati dwar l-istatus tal-proċedura skont il-mandat mogħti mill-Bord tat-Tmexxija.

Intervista

L-intervisti ser isiru f’Alicante jew online. Il-kandidati mistiedna għall-intervista ser jiġu infurmati minn qabel sew dwar id-data u l-ħin. L-intervista ser issir f’waħda mil-lingwi tal-Uffiċċju (EN, FR, DE, IT, ES) minbarra l-lingwa materna tal-kandidat kif indikat fil-formola tal-applikazzjoni.

L-intervista ser tittestja l-għarfien u l-esperjenza tal-kandidat dwar kwistjonijiet relatati mad-dmirijiet li għandhom jitwettqu sabiex tiġi vvalutata l-adegwatezza tiegħu/tagħha għat-twettiq tal-kompiti li jridu jsiru, f’konformità mal-aspetti elenkati f’dan l-avviż ta’ pożizzjoni vakanti.

L-applikanti jaf ikollhom jagħmlu aktar intervisti jew testijiet barra dawk indikati hawn fuq.

Is-Sottokumitat Preparatorju ser ifassal rapport dwar ix-xogħol preparatorju għall-Bord tat-Tmexxija.

Lista ta’ riżerva u ħatra

Il-Bord tat-Tmexxija ser jiddeċiedi dwar it-tfassil ta’ lista ta’ riżerva ta’ erba’ ismijiet għall-ħatra ta’ żewġ Membri tal-Bordijiet tal-Appell. Il-Bord tat-Tmexxija għandu jadotta l-lista ta’ erba’ kandidati li għandhom jitqiegħdu fuq il-lista ta’ riżerva u għandu jiddeċiedi dwar il-ħatra taż-żewġ Membri minn dawk il-kandidati li jitqiegħdu fuq il-lista ta’ riżerva.

L-inklużjoni fuq il-lista ta’ riżerva ma tagħti l-ebda garanzija li ta’ impjieg. Il-lista ta’ riżerva ser tkun valida sakemm iż-żewġ kandidati maħtura jibdew jaqdu dmirijiethom.

6.   Il-KUNDIZZJONIJIET TAL-IMPJIEG

Il-kandidati li jintgħażlu ser jinħatru mill-Bord tat-Tmexxija tal-Uffiċċju għal perjodu ta’ ħames snin. F’dan ir-rigward, jekk jogħġbok kun af li l-kandidat għandu jkun jista’ jtemm l-ewwel mandat sħiħ ta’ ħames snin qabel jilħaq l-età tal-irtirar, jiġifieri: it-tmiem tax-xahar li fih hu/hi jagħlaq/tagħlaq 66 sena (10), mid-data li jkun ġie propost lilu/lilha u jaqbel/taqbel li jidħol/tidħol fis-servizz.

Il-kandidat(i) li jinħatar/jinħatru ser jiġi/jiġu offrut(i) kuntratt bħala membru tal-persunal temporanju skont l-Artikolu 2(a) tal-Kondizzjonijiet tal-Impjieg applikabbli għall-Aġenti l-Oħra tal-Unjoni Ewropea (“CEOS”) (11), fil-kategorija AD, grad 11.

Is-salarju bażiku fix-xahar li fil-preżent jikkorrispondi għall-ewwel livell ta’ dan il-grad huwa EUR 10 315,83. Hemm elementi addizzjonali tas-salarju li jirriflettu l-istat ċivili u tfal dipendenti. Barra minn hekk, jingħataw diversi konċessjonijiet għat-traslok u għall-ivvjaġġar, kif ukoll għall-assigurazzjoni tas-saħħa u tal-aċċidenti u skema tal-pensjoni. Il-paga hija soġġetta għal taxxa tal-UE u kwalunkwe tnaqqis ieħor stipulat fis-CEOS. Hija madanakollu eżentata minn kwalunkwe taxxa nazzjonali. It-tfal dipendenti jistgħu jattendu l-Iskola Ewropea f’Alicante, bla ħlas.

Il-mandat ta’ Membru ta’ Bord tal-Appell maħtur bħala riżultat ta’ din il-proċedura tal-għażla jista' jiġi estiż għal perjodi addizzjonali ta' ħames snin f’konformità mal-Artikolu 166(5) tal-EUTMR, jew sal-età tal-irtirar jekk dik l-età tintlaħaq matul il-mandat il-ġdid, wara li tkun saret evalwazzjoni pożittiva preċedenti tal-prestazzjoni tiegħu/tagħha mill-Bord tat-Tmexxija, u wara konsultazzjoni mal-President tal-Bordijiet tal-Appell.

L-impjieg għandu jintemm jew fit-tmiem tal-mandat jew fuq talba tal-kandidat maħtur, b’avviż ta’ tliet xhur.

Indipendenza u dikjarazzjoni ta’ interessi

Skont l-Artikolu 166 tal-EUTMR, il-Membri tal-Bordijiet tal-Appell għandhom ikunu indipendenti. Huma ma għandhomx ikunu marbutin b’xi istruzzjonijiet fid-deċiżjonijiet tagħhom. Il-Membri għandhom jiddedikaw lilhom infushom kompletament għat-twettiq tad-dmirijiet tagħhom u ma għandhomx ikunu ggwidati minn interess personali jew nazzjonali, jew minn kwalunkwe influwenza esterna oħra ta’ kwalunkwe tip. Huma ma jkunux jistgħu jitneħħew mill-kariga sakemm ma jkunx hemm raġunijiet serji għal tali tneħħija u l-Qorti tal-Ġustizzja, f’konformità mal-proċedura stabbilita fl-Artikolu 166(6) tal-EUTMR, tieħu deċiżjoni dwar dan.

Għaldaqstant il-Membri maħtura ser ikunu mitluba jagħmlu dikjarazzjoni ta’ impenn li ser jaġixxu b’mod indipendenti fl-interess pubbliku u jagħmlu dikjarazzjoni fir-rigward tal-interessi li jistgħu jitqiesu li jippreġudikaw l-indipendenza tiegħu. L-applikanti jridu jikkonfermaw ir-rieda tagħhom sabiex jagħmlu dan fl-applikazzjoni tagħhom.

Minħabba n-natura partikolari tal-funzjonijiet, l-applikanti mistiedna għall-intervisti ser jiġu mitluba jiffirmaw dikjarazzjoni relatata mal-interessi tal-passat, tal-preżent jew tal-futur tagħhom li jistgħu jiġu kkunsidrati li jippreġudikaw l-indipendenza tagħhom.

7.   KIF TAPPLIKA

Il-kandidati jridu jużaw il-formola ta’ applikazzjoni disponibbli fuq is-sit web tal-Uffiċċju: https://euipo.europa.eu/ohimportal/en/vacancies

L-applikazzjonijiet jistgħu jiġu sottomessi permezz tal-email, fuq l-indirizz tal-email li ġej: MBBCSecretariat@euipo.europa.eu.

L-applikazzjonijiet għandhom jaslu qabel nofsillejl tal-4 ta’ Jannar 2022

Jekk jogħġbok ara, b’mod partikolari, li timla t-taqsimiet kollha tal-formola. Formola ta’ applikazzjoni li ma tkunx mimlija (pereżempju, formola li jkun fiha noti bħal “ara s-CV jew l-ittra ta’ motivazzjoni mehmuża”) mhux ser tiġi kkunsidrata.

Il-kandidati li jiġu mistiedna għal intervista (ara l-punt 5 “Proċedura tal-Għażla”) sejrin jintalbu wkoll li jkunu ppreżentaw qabel l-intervista saż-żmien indikat għal dak il-għan mis-Sottokomitat Preparatorju, prova ta’ konformità mar-rekwiżiti stabbiliti f’dan l-avviż ta’ pożizzjoni vakanti, u kwalifiki oħrajn u esperjenza ddikjarati fl-applikazzjoni tagħhom:

| — | Kopja ta’ dokument tal-identità (bħal passaport jew karta tal-identità); |
| --- | --- |

—

Kopja ta’ dokument tal-identità (bħal passaport jew karta tal-identità);

| — | Kopji tad-diplomi; |
| --- | --- |

—

Kopji tad-diplomi;

| — | Kopji taċ-ċertifikati relatati mal-esperjenza professjonali msemmija f’punt 3. |
| --- | --- |

—

Kopji taċ-ċertifikati relatati mal-esperjenza professjonali msemmija f’punt 3.

Dokumenti oħrajn, b’mod partikolari, il-curriculum vitae, mhumiex ser jiġu kkunsidrati. Għandek tkun taf li kwalunkwe kwalifika jew esperjenza professjonali li ma tistax tiġi sostnuta b’evidenza dokumentarja, bħal kopji ta’ diplomi jew ċertifikati ta’ impjieg, mhumiex ser jiġu kkunsidrati u dan jista’ jirriżulta fir-rifjut tal-applikazzjoni.

8.   OPPORTUNITAJIET INDAQS

L-Uffiċċju japplika politika ta’ opportunitajiet indaqs u jaċċetta applikazzjonijiet mingħajr distinzjoni fuq bażi ta’ sess, razza, kulur, oriġini etnika jew soċjali, karatteristiċi ġenetiċi, lingwa, reliġjon jew twemmin, opinjoni politika jew ta’ xorta oħra, appartenenza għal minoranza nazzjonali, proprjetà, twelid, diżabbiltà, età jew orjentament sesswali.

9.   PROTEZZJONI TAD-DATA PERSONALI

Bħala l-korp responsabbli mill-organizzazzjoni tal-għażla, l-Uffiċċju ser jiżgura li d-data personali tal-applikanti tkun ipproċessata kif mitlub mir-Regolament (UE) 2018/1725 tal-Parlament Ewropew u tal-Kunsill (12). Dan japplika b’mod partikolari għall-kunfidenzjalità u għas-sigurtà ta’ tali data.

10.   APPELL

Jekk kandidat iqis li ntlaqat/ntlaqtet b’mod negattiv minn deċiżjoni partikolari, jista’ jressaq/tista’ tressaq ilment skont l-Artikolu 90(2) tar-Regolamenti tal-Persunal tal-Uffiċjali tal-Unjoni Ewropea (“Regolamenti tal-Persunal”), f’dan l-indirizz li ġej:

| EUIPO – European Union Intellectual Property Office |
| --- |
| Human Resources Department |
| Avenida de Europa, 4 |
| 03008 Alicante |
| SPAIN |

EUIPO – European Union Intellectual Property Office

Human Resources Department

Avenida de Europa, 4

03008 Alicante

SPAIN

Hu/Hi jista’ jippreżenta/tista’ tippreżenta wkoll appell ġudizzjarju skont l-Artikolu 270 tat-Trattat dwar il-Funzjonament tal-Unjoni Ewropea u l-Artikolu 91 tar-Regolamenti tal-Persunal lil:

| General Court |
| --- |
| Rue du Fort Niedergrünewald |
| 2925 Luxembourg |
| LUXEMBOURG |

General Court

Rue du Fort Niedergrünewald

2925 Luxembourg

LUXEMBOURG

Għal dettalji dwar kif tressaq appell, jekk jogħġbok ikkonsulta s-sit web tal-Qorti Ġenerali: https://curia.europa.eu/jcms/jcms/Jo2_7033/mt/

11.   AKTAR INFORMAZZJONI

Kwalunkwe informazzjoni jew komunikazzjoni oħra mal-Uffiċċju, mas-Sottokumitat Preparatorju jew mal-Bord tat-Tmexxija fir-rigward ta’ din il-proċedura tal-għażla għandha tintbagħat fuq l-indirizz tal-email li ġej: MBBCSecretariat@euipo.europa.eu

L-applikanti huma mfakkra li x-xogħol tas-Sottokumitat Preparatorju huwa kunfidenzjali. L-applikanti ma jistgħux jagħmlu kuntatt dirett jew indirett ma’ membri ta’ dan il-kumitat u dan lanqas ma jista’ jsir f’isimhom minn xi ħaddieħor.

Noti:

Kwalunkwe referenza f’dan l-avviż għall-ġeneru maskili għandha titqies li tikkostitwixxi wkoll referenza għall-ġeneru femminili.

F’każ ta’ diskrepanza bejn il-verżjonijiet lingwistiċi differenti, għandha tipprevali dik bil-lingwa Ingliża.

---

(1)  Ir-Regolament tal-Kunsill (KE) Nru 40/94 tal-20 ta’ Diċembru 1993 dwar it-trade mark Komunitarja (ĠU L 11, 14.1.1994, p. 1).

(2)  Ir-Regolament (UE) 2017/1001 tal-Parlament Ewropew u tal-Kunsill tal-14 ta' Ġunju 2017 dwar it-trademark tal-Unjoni Ewropea (ĠU L 154, 16.6.2017, p. 1).

(3)  Ir-Regolament tal-Kunsill (KE) Nru 6/2002 tat-12 ta' Diċembru 2001 dwar id-disinji Komunitarji (ĠU L 3, 5.1.2002, p. 1).

(4)  Ir-Regolament (UE) Nru 386/2012 tal-Parlament Ewropew u tal-Kunsill tad-19 ta’ April 2012 li permezz tiegħu l-Uffiċċju għall-Armonizzazzjoni fis-Suq Intern (Trademarks u Disinji) jiġi fdat b’ċerti kompiti relatati mal-infurzar tad-drittijiet tal-proprjetà intellettwali, inkluż it-tlaqqigħ ta’ rappreżentanti mis-settur pubbliku u privat bħala Osservatorju Ewropew tal-Ksur tad-Drittijiet tal-Proprjetà Intellettwali (ĠU L 129, 16.5.2012, p. 1).

(5)  Jekk jogħġbok irreferi għall-Artikolu 12 tal-Kondizzjonijiet tal-Impjieg applikabbli għall-Aġenti l-Oħra tal-Unjoni Ewropea (CEOS).

(6)  B’mod partikolari, il-kandidat ma għandux ikollu kundanni jew ikun instab ħati ta’ reat kriminali.

(7)  B’konformità mal-Artikolu 47(a) tas-CEOS.

(8)  L-esperjenza professjonali tingħadd mid-data tal-kisba tad-diploma rilevanti kif meħtieġ skont il-kriterju ta’ eliġibbiltà t’hawn fuq “Edukazzjoni”.

(9)  Jeħtieġ li l-lingwa 1 u l-lingwa 2 ikunu differenti.

(10)  B’konformità mal-Artikolu 47(a) tas-CEOS.

(11)  https://eur-lex.europa.eu/legal-content/MT/TXT/PDF/?uri=CELEX:01962R0031-20140701&from=MT%20

(12)  Ir-Regolament (UE) 2018/1725 tal-Parlament Ewropew u tal-Kunsill tat-23 ta’ Ottubru 2018 dwar il-protezzjoni ta’ persuni fiżiċi fir-rigward tal-ipproċessar ta’ data personali mill-istituzzjonijiet, korpi, uffiċċji u aġenziji tal-Unjoni u dwar il-moviment liberu ta’ tali data, u li jħassar ir-Regolament (KE) Nru 45/2001 u d-Deċiżjoni Nru 1247/2002/KE (ĠU L 295, 21.11.2018, p. 39).

---